ബിരിയാണിയുടെ പേരില് ഇതര സംസ്ഥാന ഹോട്ടല് തൊഴിലാളിക്ക് ക്രൂര മര്ദ്ദനം മൂന്നുപേര് അറസ്റ്റില് തൊടുപുഴ: മങ്ങാട്ടുകവലയില് ഇതര സംസ്ഥാന ഹോട്ടല് തൊഴിലാളിയെ ക്രൂരമായി മര്ദ്ദിച്ച മൂന്നംഗ സംഘത്തെ പോലീസ് പിടികൂടി. അസ്സം സ്വദേശി നൂര് ഷെഫീന് എന്നു വിളിക്കുന്ന നജ്രുല് ഹക്കിനാണ് മര്ദ്ദനമേറ്റത്. തൊടുപുഴയില് ഇതര സംസ്ഥാന തൊഴിലാളിയെ മര്ദ്ദിച്ച കേസില് തൊടുപുഴ സ്വദേശി വെളിയത്ത് ബിനു, വെങ്ങല്ലൂര് ചേനക്കരക്കുന്നേല് നിപുണ്, അറക്കുളം മുളക്കല് വിഷ്ണു എന്നിവരെയാണ് പോലീസ് പിടികൂടിയത്. ഞാറാഴ്ച്ചയാണ് മങ്ങാട്ടുകവലയിലെ ഹോട്ടല് മുബാറക്കില് ജോലി ചെയ്യുന്ന നജ്രുള് ഹക്കിനെ മൂന്നംഗം സംഘം മര്ദ്ദിച്ചത്. ഭക്ഷണം കഴിക്കാനെത്തിയ പ്രതികള് ബിരിയാണി കഴിച്ചതിനു ശേഷം ബാക്കി വന്നത് പാഴ്സല് ആക്കി നല്കുന്നതിനെ ചൊല്ലിയുണ്ടായ തര്ക്കമാണ് മര്ദ്ദനത്തില് കലാശിച്ചത് സിസിടിവി ദൃശ്യങ്ങള് കേന്ദ്രികരിച്ച് നടത്തിയ അന്വേഷണത്തിലാണ് പ്രതികള് പിടിയിലായത്. ആശുപത്രിയിലെത്തി കൊല്ലുമെന്ന് ഭീഷണിപ്പെടുത്തിയതിനെ തുടര്ന്ന് ആദ്യം പോലീസില് പരാതി നല്കിയിരുന്നില്ല. ഭക്ഷണം പാഴ്സല് ആക്കി നല്കാന് കഴിയില്ലെന്ന് നജ്രുല് ഹക്ക് പറഞ്ഞതാണ് പ്രകോപനത്തിനു കാരണമെന്നാണ് പിടിയിലായവര് പോലീസിനോട് പറഞ്ഞത്. പരുക്കേറ്റ നജ്രുല് ഹക്ക് സ്വകര്യ തൊടുപുഴയില് ആശുപത്രിയില് ചികിത്സയിലാണ്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona